נשים דורשות צדק תעסוקתי נשים דורשות צדק תעסוקתי
שוק התעסוקה הישראלי מאופיין בפערים גדולים בין נשים לגברים אשר הולכים ומחריפים עם הגיל: פערי שכר, ייצוג יתר של נשים בהעסקה קבלנית, במשרות חלקיות, זמניות, זוטרות ומעוטות שכר. נשים רבות נפלטות משוק התעסוקה באופן מלא או חלקי שנים רבות לפני גיל הפרישה הרשמי וזאת בשל הפליה וחסמים אחרים. מצב זה מקצין את הפגיעוּת הכלכלית והתעסוקתית של נשים, לכן, אין זה מפתיע כי בהתארגנויות עובדים שהתגבשו בשנים האחרונות יש ייצוג רב לנשים.
'נשים דורשות צדק תעסוקתי!' הינו קורס ייחודי המאפשר למעוניינות/ים הרחבת ידע הנוגע למקומן של נשים בשוק העבודה ומחדד אצל המשתתפות/ים גישה ביקורתית במפגש המורכב שבין נשים, דרכי העסקה, גיל, והתאגדות נשים עובדות.
במסגרת הקורס יתקיימו 12מפגשים עם מרצות/ים מובילות/ים אשר יחלקו ידע אקדמי ומשפטי עדכני ואת ניסיונן בליווי התארגנויות של נשים במקומות עבודתן. המפגשים יתקיימו אחת לשבוע בימי רביעי בין השעות 17.30 עד 19.00 החל ב- 16/11/2011, בהיכל עיריית חיפה, רחוב חסן שוקרי 14, בהדר, חיפה.
אולם ב' – קומת כניסה (נגישות לנכים).
הנושאים של מפגשי הקורס הם: מושגי יסוד ומגמות בעולם העבודה, תהליכים בעיצוב המשק הישראלי, שוק העבודה במבט מגדרי, מבט על נשים עובדות ומוחלשות בפריפריה הצפונית של מדינת ישראל, גילנות וחסמי גיל בשוק העבודה, נשים בתעסוקת עוני, היסטוריה וזרמים בתנועה הפמיניסטית, זכויות המגן לנשים עובדות, הדין הקיבוצי וארגון עובדות, א.ב בהתארגנות עובדות, חלשות לחוד, חזקות כאיגוד - מקרי מבחן בהתארגנות עובדות.
עלות הקורס: 300 ₪ (מחיר מסובסד). מתוך תפיסה שידע הוא כוח וזכות, המכללה החברתית-כלכלית לא תמנע השתתפות בקורס מסיבות כלכליות. הנחות משמעותיות תנתנה לזקוקות לכך.
להרשמה ופרטים נוספים ניתן לפנות:גליה אביאני (מרכז מהות): טל: 052-3741500, לימור ארון (המכללה החברתית-כלכלית) טל: 052-7226668